Eustaatius Miido

Eustaatius Miido VR II/3 (kuni 1936 Evstafi (Jevstafi) Miido; 16. juuni 1893 Pärnumaa – 7. november 1978) oli Eesti sõjaväelane (mereväeohvitser, kaptenleitnant, 1933).

Ta sündis Seli vallas Tani talus rätsepa Jüri (Georg) Miido esimese pojana.
1908 läks Seli rannas vette lastud kolmemastilise purjeka Planeet tekipoisiks.
1912 lõpetas Kuressaare merekooli.
1915 lõpetas Liibavi Kaugesõidu Merekooli ja Kroonlinna Mereväeohvitseride ettevalmistuse
1915 töötas nooremohvitserina Vene Balti mere sõjalaevastiku juhataja staabilaeval Kretšet ("Кречет")"Kretšet" (vene keeles "Кречет") komandöriks 1915. aastast oli 2. järgu kapten vabahärra Rudolf von Mirbach (1882–1965; барон Рудольф Романович Мирбах), hiljem oli nooremohvitser miinitraaleril.
1917 lõpetas navigatsiooniohvitseride kursused Soomes; määrati miinitraaleri nr 6 komandöriks, baas Turu sadam. Botnia lahe sõjaliste operatsioonide eest anti talle 3. järgu Stanislavi rist mõõkade ja lindiga.
1918 s/l Lembit side- ja navigatsiooni vahiohvitser. Laev võttis Vabadussõjas osa kõikidest mereväeoperatsioonidest, autasustati Vabadusristiga, mille juurde kuulus Tara talu Seli vallas Pootsi mõisas. 
1920 vanemohvitser Lembitul.
1920 Mereväe Spetsialistide Kooli õppuste korraldamine ja juhatamine
1922 ülendati vanemleitnandiks ja määrati miiniristleja Lennuk vanemohvitseriks.
1922 sügisest Mereväe Kadettide Kooli ülema abi
1923 Viliandi komandör, õppereis Taani, Inglismaale, Prantsusmaale, Saksamaale ja Rootsi.
1924 Sulev komandör
1933 ülendati kaptenleitnandiks, oli Lennuk komandör selle müümiseni.
1934 ajutiselt Kaitselaevastiku divisjoniülem, Sulevi komandör.
1937 läks erru ja pere kolis Pootsi Tara talusse.
1941. aasta 14. juunil küüditati Eustaatius Miido (Sosva vangilaager 10 aastat + 5 aastat Novosibirski oblasti sovhoosis Pobeda), abikaasa Klaara, pojad Tõnis ja Henno, vanemad Liina ja Jüri Miido (Tomski oblasti Baktšari rajooni Lugovoi küla).
1957 naasis Eestisse. Miido töötas Pärnu sadamas deviaatorina, ehitas maja Viirale, kus elas surmani 1978. aastal.

Miido talumajal Pootsi-Munalaiu sadama teeristis on mälestustahvel.Audrulane Henno Miido koondas oma mereväeohvitserist isa meenutused, Pärnu Postimees, 24.01.2008

Tunnustus
Rootsi Mõõgaordeni I klass

Teosed
Pensionipõlves kirjutas käsikirjad, mis tema poeg Henno Miido (sünd. 1926) lasi trükkida:
"Vabadusiha" 2007 – noorus ja Vabadussõda, 
"Eustaatius Miido, eestlane" 2008 – kadettide 1923. aasta õppereis "Viliandil", visiit- ja kutsekaardid, kirjad Sosvast, muinaseestlaste meresõitudest. 
Henno Miido "Elujõud: lugemiseks noortele", Pärnu: Pärnumaa Koduloolaste Selts, 2007, 192 lk. – jutustab 1941. aasta juuniküüditamisest, elust Siberis, naasmisest kodumaale. ESTERis

Viited

Välislingid
Audrulane Henno Miido täiendab Vabadussõja lugu. Pärnu Postimees, 15. detsember 2007  
Pärnumaa mees täiendab isa mälestuste abil Vabadussõja ajalugu. Postimees, 16. detsember 2007

Kategooria:Suurtükipaadi Lembit meeskond
Kategooria:Miiniristleja Lennuk meeskonnaliikmed
Kategooria:Kaitseliidu Pärnumaa maleva liikmed
Kategooria:Vabadusristi II liigi 3. järgu kavalerid
Kategooria:Eesti represseeritud isikud
Kategooria:Sündinud 1893
Kategooria:Surnud 1978